יורי אוסצ'וב

יורי אוסצ'וב (ברוסית: Юрий Владимирович Усачёв; ) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ומפקד משלחת מס' 2 של תחנת החלל הבין-לאומית.

ביוגרפיה
יורי אוסצ'וב נולד בעיירה במחוז רוסטב ברוסיה הסובייטית שאז הייתה חלק של ברית המועצות. בשנת 1975 הוא סיים לימודי בית ספר ואחרי תקופה קצרה התגייס לצבא ברית המועצות. הוא השלים שירות חובה של שנתיים. בשנת 1985 אוסצ'וב סיים לימודי תואר שני בהנדסת אווירונאוטיקה במכון למהנדסי תעופה במוסקבה. לאחר הלימודים הוא התחיל לעבוד בתאגיד הטילים והחלל אנרגיה.

בשנת 1991 אוסצ'וב נכלל ביחידת הקוסמונאוטים והחל הכנות לטיסה לתחנת החלל מיר. הוא היה בצוות גיבוי של מספר טיסות. את הטיסה הראשונה הוא ביצע בחללית סויוז TM-18 (מפקד הטיסה היה ויקטור אפנסייב). החללית התחברה לתחנת החלל מיר וצוות התחיל בביצוע תוכנית ניסויים. הם חזרו לכדור הארץ לאחר 182 ימים.

בשנת 1996 אוסצ'וב טס לתחנת החלל "מיר" בפעם השנייה. חללית סויוז TM-23 (מפקד צוות יורי אונופריינקו) התחברה לתחנת החלל לביצוע ניסויים. אוסצ'וב ביצע 6 פעילויות חוץ רכביות וחזר לכדור הארץ לאחר 194 ימים.

בשנת 2000 אוסצ'וב היה חבר צוות של מעבורת החלל אטלנטיס במשימה STS-101 (ג'יימס הולסל היה מפקד צוות). מטרת המשימה הייתה להמשיך בבניית תחנת החלל הבין-לאומית. הטיסה נמשכה כ-10 ימים.

במרץ 2001 אוסצ'וב טס לחלל בפעם הרביעית במעבורת החלל דיסקברי STS-102 כמפקד משלחת מס' 2 לתחנת החלל הבין-לאומית. הוא חזר לכדור הארץ בSTS-105 לאחר 167 ימים.

משלחת מס' 2 לתחנת החלל הבין-לאומית
אוסצ'וב וצוותו שכללה ג'יימס ווס וסוזן הלמס מארצות הברית הגיעו לתחנת החלל הבין-לאומית ב-9 במרץ 2001. הם התחילו בקבלת אחריות על תחנת החלל ממשלחת קבועה מס' 1. ב-11 במרץ ווס והלמס ביצעו פעילות חוץ רכבית במהלכה בוצע שינוי מיקום יחידת עגינה. הפעילות הסתיימה בהצלחה לאחר כ-9 שעות עבודה.

ב-21 במאי לתחנת החלל התבחרה חללית מסע פרוגרס M1-6 עם אספקה חדשה.

ב-19 באפריל הגיעה מעבורת החלל אנדוור STS-100. הם הביאו לתחנת החלל אספקה חדשה ומכשיר קנדארם2.

ב-28 באפריל התחברה חללית סויוז TM-32 ואיתה תייר חלל ראשון דניס טיטו.

ב-8 ביוני ווס ואוסצ'וב ביצעו פעילות חוץ רכבית לשינוי סידור של מודול "זבזדה".

ב-14 ביולי התחברה מעבורת החלל אטלנטיס STS-104 שהביאה יחידת מעבר למודול "Unity".

במקביל לפעילות שקשורה עם בניית ותחזוקה תחנת החלל צוות פעל לפי תוכנית ניסויים בהיקף נרחב.

ב-12 באוגוסט התחברה מעבורת החלל דיסקברי STS-105 ועל סיפונה הייתה משלחת מס' 3. לאחר העברת שליטה על התחנה לצוות חדש, ב-20 באוגוסט צוות משלחת מס' 2 עזב את תחנת החלל וחזר לכדור הארץ לאחר פעילות של 163 ימים.

לאחר פעילות בחלל
בשנת 2005 אוסצ'וב חזר לעבודה במשרד תכנון "אנרגיה" בו הוא התחיל לעבוד לאחר סיום הלימודים.

אוסצ'וב כתב מספר ספרים על פעילותו בחלל.

אוסצ'וב עם משפחתו מתגורר בעיר הכוכבים.

קישורים חיצוניים

 תקציר נתונים באתר ספייספאקטס
 נתונים מאנציקלופדיית החלל
 ביוגרפיה 
 ביוגרפיה באתר מרכז הכנת הקוסמונאטוים 
 תיאור פעילות משלחת 2 בתחנת החלל הבין לאומית

קוסמונאוטים רוסים
גיבורי הפדרציה הרוסית
מקבלי עיטור ההצטיינות למען המולדת
מקבלי אות לגיון הכבוד
רוסים שנולדו ב-1957
אנשי צוות תחנת החלל הבין-לאומית